SYNEX บวก 4% หลังปรับฐานมา 2 สัปดาห์-ชี้กำไร Q4/60 โตแรงแนะซื้อเป้า 20 บ.
SYNEX บวก 4% หลังปรับฐานมา 2 สัปดาห์-ชี้กำไร Q4/60 โตแรงแนะซื้อเป้า 20 บ. โดย ณ เวลา 11.47 น. อยู่ที่ระดับ 14.70 บาท บวก 0.60 บาท หรือ 4.26% ด้วยมูลค่าซื้อขาย 23.64 ล้านบาท
7 ธ.ค. 2560

ผู้สื่อข่าวรายงานว่า บริษัท ซินเน็ค (ประเทศไทย) จำกัด (มหาชน) หรือ SYNEX ณ เวลา 11.47 น. อยู่ที่ระดับ 14.70 บาท บวก 0.60 บาท หรือ 4.26% ด้วยมูลค่าซื้อขาย 23.64 ล้านบาท คาดราคาหุ้นดีกลับหลังปรับฐานแรงมา 2 สัปดาห์ โดยนับตั้งแต่หุ้นยืนที่ระดับ 16.80 บาท เมื่อวันที่ 21 พ.ย.60

บล.ฟินันเซีย ไซรัส ระบุในบทวิเคราะห์ว่า SYNEX ราคาหุ้นที่ปรับตัวลงมองเป็นโอกาสซื้อราคาเป้าหมายปี 2018 เท่ากับ 20 บาท โดยไม่ว่าสัปดาห์ก่อนที่ราคาร่วงเกือบ 5% จะมาจากเหตุผลทางเทคนิคหรือจิตวิทยาการลงทุน แต่สำหรับปัจจัยพื้นฐาน ยังเชื่อมั่นกับการเติบโตของกำไรสุทธิในปีนี้ (คาด +57% เทียบช่วงเดียวกันของปีก่อน อยู่ที่ 639 ลบ.)
โดยไตรมาส 4/60 คาดโตแรงต่อเนื่องราว 35-44% เทียบช่วงเดียวกันของปีก่อน อยู่ที่ 160-170 ลบ. จากแรงหนุนของสมาร์ทโฟนรุ่นใหม่ทั้ง Huawei และ Sumsung และแรงดึงจากช้อปช่วยชาติ รวมถึงการรับรู้กำไรของบัฟ (ประเทศไทย) ที่กำลังโตดี ส่วนปีหน้าที่คาดโต 10% เทียบช่วงเดียวกันของปีก่อน อาจต่ำเกินไป เพราะ SYNEX มีแผนขยายตลาดเชิงรุกในต่างประเทศ รวมถึงการซื้อกิจการที่จะเกื้อหนุนให้เกิด Synegy ในอนาคต